**RANGOS SUTARTIS**

***[data ir numeris nurodyti metaduomenyse]***

**UAB „Įkrautas“**, juridinio asmens kodas305604922, kurios registruota buveinė yra Ozo g. 3-5, Vilnius, LT-08200, atstovaujama direktoriaus Pauliaus Gūžio, veikiančio pagal bendrovės įstatus (toliau – Rangovas), ir

**Vilniaus universitetas**, įmonės kodas 211950810, PVM mokėtojo kodas LT119508113, registruotas LR juridinių asmenų registre adresu Universiteto g. 3, Vilnius, LT-01513, atstovaujama kanclerio Raimundo Balčiūnaičio, veikiančio pagal Vilniaus universiteto rektoriaus 2025-04-01 įgaliojimą Nr. RI-86, (toliau – Užsakovas),

toliau Rangovas ir Užsakovas kiekvienas atskirai gali būti vadinami „Šalimi“, o abu kartu – „Šalimis“, vadovaujantis viešojo pirkimo „*Nr.* *854/2025/TVPC, Elektromobilių įkrovimo stotelių ant sienos projektavimas, įrengimas ir administravimas*“, (toliau – Pirkimas) rezultatais, sudarė šią sutartį (toliau – Sutartis):

1. **Sutarties kaina ir dalykas**
   1. Šia Sutartimi Rangovas įsipareigoja per Sutartyje nustatytą terminą atlikti elektromobilių įkrovimo stotelių ant sienos projektavimą ir įrengimą (vėliau ir administravimą), pagal Sutarties ir Sutarties 1 priedo „Techninė specifikacija“ reikalavimus (toliau – Darbai), o Užsakovas įsipareigoja sudaryti Rangovui būtinas sąlygas Darbams atlikti, priimti Darbų rezultatą ir sumokėti Rangovui už atliktus Darbus.
   2. Darbai privalo atitikti Sutartyje, Sutarties priede Nr. 1 „Techninė specifikacija“ nustatytus reikalavimus ir Lietuvos Respublikos teisės aktų, taikytinų Darbams, nustatytus reikalavimus.
   3. Pradinės Sutarties vertė yra 13 310,00 (trylika tūkstančių trys šimtai dešimt eurų ir 00 ct) Eur be pridėtinės vertės mokesčio (toliau – PVM). PVM sudaro 2 795,10 (du tūkstančiai septyni šimtai devyniasdešimt penki eurai ir 10 ct) Eur. Sutarties kaina yra 16 105,10 (šešiolika tūkstančių vienas šimtas penki eurai ir 10 ct) Eur su PVM.
   4. Šiai Sutarčiai taikoma fiksuotos kainos kainodara. Už faktiškai laiku ir tinkamai atliktus Darbus apmokama 1.3 punkte nurodyta fiksuota kaina, apimanti visas vykdant šią Sutartį Rangovo patiriamas tiesiogines ir netiesiogines išlaidas, patiriamas įskaitant, bet neapsiribojant, atvykstant/išvykstant į Darbų atlikimo vietą; rūšiuojant, išvežant ir tinkamai utilizuojant atliekas ir reikalingų instrumentų/įrangos eksploatacijos kainą bei kitas išlaidas, susijusias su tinkamu šios Sutarties vykdymu.
   5. Į Darbų kainą yra įtraukti visi mokesčiai, medžiagų kaina, įranga ir mechanizmai, reikalingi atlikti Darbams, ir visos Rangovo būtinos išlaidos, susijusios su tinkamu Darbų atlikimu ir kitų įsipareigojimų pagal šią Sutartį įvykdymu.
   6. Sutarties kaina negalės būti keičiama per visą Sutarties vykdymo laikotarpį, išskyrus kai pasikeičia pridėtinės vertės mokestis (PVM). Perskaičiavimas vykdomas po Lietuvos Respublikos pridėtinės vertės mokesčio įstatymo, kuriuo keičiasi mokesčio tarifas, įsigaliojimo dienos. Pasikeitus PVM tarifo dydžiui, Sutarties kaina keičiama (mažinama ar didinama) proporcingai PVM pasikeitusio tarifo dydžiu. Sutarties kainos pakeitimas įforminamas papildomu rašytiniu Šalių susitarimu, kuris tampa neatskiriama Sutarties dalimi. Perskaičiuota Sutarties kaina įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip. Už darbus, atliktus iki susitarimo dėl Sutarties kainos/įkainių perskaičiavimo pasirašymo dienos, Užsakovas apmoka taikant iki tol galiojusius įkainius, o už Darbus, suteiktus po susitarimo pasirašymo dienos, Rangovui bus apmokama taikant po perskaičiavimo apskaičiuotus įkainius.
      1. Perskaičiuota Sutarties (Darbų) kaina/įkainiai įforminami susitarimu, kuris tampa neatskiriama Sutarties dalimi, ir turi būti taikomi nuo naujo PVM įvedimo datos (nepriklausomai nuo to, kada pasirašytas susitarimas). Nei viena iš Šalių neturi teisės atsisakyti pasirašyti tokio susitarimo be pagrįstų priežasčių.
      2. Darbų kaina/įkainiai dėl bendro kainų lygio pokyčio neperskaičiuojami.
2. **Darbų atlikimo terminai**

2.1. Darbų pagal šią Sutartį atlikimo terminas – 3 (trys) mėnesiai nuo galutinio projekto susiderinimo. Projekto derinimo terminas 1 (vienas) mėnesis.

2.2. Projektas turi būti parengtas ir suderintas Sutarties priede Nr. 1 „Techninė specifikacija“ numatytais terminai ir tvarka.

2.3. Darbų pabaiga yra laikomas momentas, kai Rangovas tinkamai atlieka visus Sutartyje ir jos prieduose nurodytus Darbus, o Užsakovas pasirašo galutinį Darbų priėmimo–perdavimo aktą šioje Sutartyje nustatytomis sąlygomis ir tvarka.

2.4. Rangovas turi teisę netrukdomas vykdyti Darbus iki Darbų atlikimo termino pabaigos. Rangovas turi teisę į Darbų atlikimo termino pratęsimą, tačiau tik tuo atveju, jei atsiranda įrodymais pagrįstų kliūčių ar trukdymų, kurių atsiradimui Rangovas neturi įtakos ir už kuriuos jis neatsako ir kurie sukelti ir priskirtini tretiesiems asmenims, ar kitų aplinkybių, kurių Rangovas negalėjo iš anksto numatyti. Aplinkybės, kuriomis grindžiama būtinybė pratęsti Darbų atlikimo terminą, jokiu būdu negali priklausyti nuo Rangovo. Kiekvienu tokiu atveju, Rangovas raštu nedelsdamas, bet ne vėliau kaip per 3 (tris) darbo dienas apie tai praneša Užsakovui, pateikdamas minėtų aplinkybių egzistavimo įrodymus. Nurodytas aplinkybes vertina Užsakovas. Užsakovui sutikus, Darbų atlikimo terminas gali būti pratęsiamas tik minėtų aplinkybių egzistavimo laikotarpiui bet ne ilgiau nei 1 (vieną) kartą 30 (trisdešimties) kalendorinių dienų laikotarpiui.

2.5. Jei Šalys Sutartyje nustatyta tvarka susitaria dėl Darbų termino pratęsimo, tokiu atveju Šalys privalo sudaryti rašytinį papildomą susitarimą prie Sutarties, kuris yra neatskiriama Sutarties dalis.

1. **Užsakovo teisės ir pareigos**
   1. Kontroliuoti ir techniškai prižiūrėti atliekamų Darbų eigą, apimtis ir kokybę, Rangovo naudojamų medžiagų/įrenginių kokybę.
   2. Pastebėjus nukrypimus nuo Sutarties sąlygų, ar kitus trūkumus, nedelsiant raštu (pvz.: el. paštu arba žodžiu, patvirtinant tai raštu) pranešti Rangovui.
   3. Nustatęs atliktų Darbų neatitikimus projekte nustatytiems reikalavimams ar kitus trūkumus, Užsakovas turi teisę reikalauti Rangovo per nurodytą terminą (Sutarties 4.7 punktas) juos pašalinti arba jei Rangovas Užsakovo nurodomų neatitikimų ir trūkumų nepašalina, Užsakovas turi teisę atsisakyti priimti Darbų rezultatą ir taikyti Sutartyje numatytą atsakomybę bei reikalauti atlyginti žalą, jei tokia bus patirta.
   4. Užsakovas įsipareigoja priimti atliktus Sutartyje nustatytus reikalavimus atitinkančius Darbus ir pasirašyti Darbų perdavimo–priėmimo aktą (ar kitą Darbų priėmimą-perdavimą patvirtinantį dokumentą) per 3 (tris) darbo dienas nuo jo pateikimo.
   5. Užsakovas įsipareigoja laiku sumokėti už tinkamai atliktus kokybiškus Darbus pagal Sutarties sąlygas.
   6. Užsakovas turi kitas teises ir pareigas, nustatytas Sutartyje ir jos prieduose bei Lietuvos Respublikos teisės aktuose.
2. **Rangovo teisės ir pareigos**
   1. Rangovas įsipareigoja atlikti Darbus pagal Sutarties ir jos priedų reikalavimus.
   2. Rangovas įsipareigoja Sutartyje nustatytais terminais ir tvarka tinkamai atliktų Darbų rezultatus perduoti Užsakovui. Darbai bus perduodami pasirašant Darbų perdavimo-priėmimo aktą (ar kitą Darbų priėmimą-perdavimą patvirtinantį dokumentą).
   3. Rangovas įsipareigoja užtikrinti Darbų saugą objektuose.
   4. Užsakovui pareikalavus, Rangovas įsipareigoja pateikti Darbams naudojamų medžiagų, įrenginių, detalių ir kitokių konstrukcijų sertifikatus, leidžiančius konkrečias medžiagas ar įrenginius naudoti Lietuvos Respublikoje.
   5. Rangovas turi Darbų vykdymui reikalingomis medžiagomis/įrengimais/mechanizmais apsirūpinti laiku ir Darbams atlikti naudoti teisės aktų nustatyta tvarka sertifikuotas medžiagas, dirbinius, gaminius ir įrengimus, taip pat užtikrinti tinkamą statybinių medžiagų priėmimą, tikrinti jų atitikties dokumentus, organizuoti statybinių medžiagų, statybos technikos apsaugą ir taupų naudojimą, atsakyti už medžiagų kokybę, atliekant Darbus savo medžiagomis ir savo priemonėmis, statybų veiklą reglamentuojančių teisės aktų nustatytais atvejais ar Užsakovui pareikalavus pateikti medžiagų pavyzdžius, jų išbandymo rezultatus (sertifikatus).
   6. Rangovas turi medžiagas sandėliuoti nenusižengiant teisės aktų bei atliktinų Darbų aprašyme pateiktiems reikalavimams.
   7. Rangovas įsipareigoja savo sąskaita per 3 (tris) kalendorinę dieną šalinti Darbų atlikimo metu bei garantiniu laikotarpiu išryškėjusius defektus.
   8. Rangovas atsako už Lietuvos Respublikos statybos įstatymo 221 str. įtvirtintų reikalavimų tinkamą vykdymą, užtikrina ir kontroliuoja, kad visi statybvietėje esantys ir statybos darbus atliekantys asmenys turėtų skaidriai dirbančio asmens identifikavimo kodus arba juose užšifruotus duomenis pagrindžiančius dokumentus, jeigu kodas negali būti suformuotas, užtikrina tinkamą į statybvietę patenkančių ir joje esančių asmenų identifikavimą.
   9. Rangovas tinkamai nevykdantis skaidriai dirbančių asmenų identifikavimo reikalavimų atsako Lietuvos Respublikos teisės aktų nustatyta tvarka.
   10. Rangovas turi užtikrinti įstatymų ir normatyvinių statybos dokumentų laikymąsi, darbo saugumą remontuojamame objekte, objekto priešgaisrinę, aplinkos ir materialinių vertybių apsaugą.
   11. Rangovas turi užtikrinti Darbų zonoje ir už jos ribų (kiek tai reikalinga Darbų atlikimui) nuolatinę tvarką ir švarą, Darbus vykdyti tvarkingai, neteršiant statybvietės ir aplinkinės teritorijos, savo sąskaita ir rizika atstatyti sugadintus įvažiavimus į statybvietę, užtikrinti eismo saugumo prievolių trečiųjų asmenų ir jų turto atžvilgiu vykdymą, tvarkingai laikyti Darbų atliekas arba, Užsakovui pageidaujant, sukrauti jas į Rangovo nurodytus šiukšlių konteinerius. Užbaigus Darbus, bet ne vėliau kaip iki objekto statybos užbaigimo procedūrų pradžios savo sąskaita ir rizika kruopščiai sutvarkyti ir išvalyti Darbų zoną, t. y. pašalinti Darbų atlikimo metu susidariusį statybinį laužą ir kitas atliekas, pašalinti neigiamo poveikio pasekmes už statybvietės esančiai teritorijai ir/ar objektams.
   12. Tuo atveju jei Rangovo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas įsipareigoja, kad Sutartį vykdys tik tokią teisę turintys asmenys. Tokiu atveju Rangovas iki atitinkamų veiklų vykdymo pradžios Užsakovui turės pateikti atitinkamus dokumentus, įrodančius, kad pirkimo Sutartį vykdys tik tokią teisę turintys asmenys.
   13. Rangovas yra savo srities specialistas ir turi šiai Sutarčiai įvykdyti pakankamos patirties. Rangovui yra išduoti ir yra galiojantys visi privalomi atestatai, licencijos ir/ar kiti dokumentai, kuriuos pagal teisės aktų reikalavimus jis privalo turėti Darbų atlikimui.
   14. Rangovas turi teisę gauti apmokėjimą už atliktus Darbus su sąlyga, kad jis tinkamai vykdo šią Sutartį. Rangovas turi kitas teises ir pareigas, nustatytas Sutartyje ir jos prieduose bei Lietuvos Respublikos teisės aktuose.
3. **Atsiskaitymai tarp Šalių**
   1. Rangovui tinkamai atlikus visus šioje Sutartyje ir jos prieduose numatytus Darbus, Rangovas ir Užsakovas pasirašo priėmimo – perdavimo aktą. Pasirašius priėmimo – perdavimo aktą, jo pagrindu Rangovas išrašo PVM sąskaitą faktūrą, kurią Užsakovas apmoka per 30 (trisdešimt) kalendorinių dienų. PVM sąskaita faktūra pateikiama tik po to kai Darbų priėmimo-perdavimo aktą pasirašo abi Šalys.
   2. Vykdant Sutartį visi mokėjimo dokumentai teikiami tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Paslaugų teikėjo pasirinktomis priemonėmis arba naudojantis „Sąskaitų administravimo bendroji informacinė sistema“ (toliau – SABIS) priemonėmis. Rangovui neturint techninių galimybių pateikti sąskaitą faktūrą aukščiau nurodytais būdais, sąskaita faktūra gali būti pateikiama elektroniniu paštu už Sutartį atsakingam asmeniui, kad Užsakovas įkeltų sąskaitos faktūros kopiją į SABIS.
   3. Mokėjimai atliekami eurais.
   4. Apmokėjimas laikomas įvykdytu, kai pinigai patenka į Rangovo sąskaitą banke, nurodytą Sutartyje.
4. **Šalių atsakomybė**
   1. Sutarties įvykdymo užtikrinimo priemonė yra netesybos.
   2. Rangovui atsisakius vykdyti Sutartimi sutartus Darbus, jis įsipareigoja sumokėti Užsakovui 10 (dešimties) % nuo Pradinės Sutarties vertės be PVM dydžio baudą.
   3. Rangovas vykdant Darbus ne pagal suderintą projektą, mokama 300 (trijų šimtų) Eur bauda už kiekvieną nustatytą tokio pažeidimo atvejį.
   4. Sutarties vykdymo metu, Rangovui uždelsus atlikti Darbus ar tam tikrus Darbus dėl rangovo kaltės atlikus netinkamai, Rangovas moka Užsakovui 0,02 % nuo Sutarties vertės be PVM dydžio delspinigius, už kiekvieną uždelstą dieną.
   5. Užsakovas netesybas (baudas, delspinigius) gali vienašališkai išskaičiuoti iš Rangovui mokėtinų sumų (pranešant apie tai Rangovui raštu).
   6. Rangovui atsisakius pašalinti defektus arba jų nepašalinus per Užsakovo nustatytą terminą, juos pašalina Užsakovas, o Rangovas tokiu atveju privalo kompensuoti Užsakovui atliktų Darbų vertę. Kompensuojama analogiškų darbų rinkos kainą atitinkanti darbų vertė.
   7. Jei Rangovo vėlavimai, nurodyti Sutarties 6.4 punkte, tęsiasi ilgiau nei 1 (vieną) mėnesį, Užsakovas turi teisę šią Sutartį vienašališkai nutraukti, o Rangovas įsipareigoja sumokėti Užsakovui 10 (dešimties) % baudą nuo Sutarties vertės be PVM.
   8. Rangovas yra visiškai atsakingas už žalą, padarytą tretiesiems asmenims, jų turtui, Užsakovui/Užsakovo turtui padarytą žalą, vykdant Sutartyje numatytus Darbus. Rangovas taip pat atsako už subrangovo, jo įgaliotų atstovų ir darbuotojų veiksmus arba neveikimą.
   9. Jei Užsakovas dėl savo kaltės vėluoja atsiskaityti su Rangovu Sutarties 5 skyriuje nustatyta tvarka, jis įsipareigoja sumokėti Rangovui 0,02 % dydžio delspinigius nuo laiku neapmokėtos sumos be PVM už kiekvieną uždelstą kalendorinę dieną.
5. **Sutarties nutraukimas** 
   1. Sutartis gali būti nutraukiama rašytiniu Šalių susitarimu.
   2. Užsakovas, iš anksto įspėjęs Rangovą raštu, gali vienašališkai nutraukti Sutartį šiais atvejais:
      1. kai Rangovas nevykdo savo įsipareigojimų pagal Sutartį ir (ar) jos priedų reikalavimus;
      2. kai Rangovas per nustatytą laikotarpį neįvykdo Užsakovo nurodymo ištaisyti netinkamai įvykdytus arba neįvykdytus sutartinius įsipareigojimus;
      3. kai Rangovas perleidžia visus ar dalį įsipareigojimų pagal Sutartį be Užsakovo sutikimo;
      4. kai Rangovas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
      5. dėl kitokio pobūdžio Rangovo neveiksnumo, trukdančio vykdyti Sutartį;
      6. kitais Sutartyje nustatytais atvejais.
   3. Už tinkamai iki šios Sutarties nutraukimo atliktus ir priimtus Darbus atsiskaitoma pagal Sutarties sąlygas.
   4. Rangovas, iš anksto įspėjęs Užsakovą raštu, gali vienašališkai nutraukti Sutartį, jei Užsakovas už tinkamai atliktus ir priimtus Darbus vėluoja atsiskaityti ilgiau nei 30 (trisdešimt) kalendorinių dienų.
   5. Šalis, ketinanti nutraukti Sutartį vienašališkai, privalo kitai Šaliai pateikti rašytinį įspėjimą ne vėliau nei 15 (penkiolika) kalendorinių dienų iki numatomo Sutarties nutraukimo dienos ir nustatyti protingą terminą Sutarties pažeidimui pašalinti. Jei kaltoji Šalis per pranešime nurodytą protingą terminą nepašalina Sutarties pažeidimų, Sutartis laikoma nutraukta nuo pranešime nurodyto termino pasibaigimo dienos.
   6. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį.
   7. Sutartis taip pat gali būti nutraukta kitais Sutartyje ir (ar) Lietuvos Respublikos viešųjų pirkimų įstatymo 90 straipsnyje ir (ar) Lietuvos Respublikos civilinio kodekso 6.217 straipsnyje nustatytais atvejais.
6. **Subranga**
   1. Rangovas, vykdydamas sutartinius įsipareigojimus, turi teisę pasitelkti subrangovus Lietuvos Respublikos viešųjų pirkimų įstatymo 88 straipsnio nustatyta tvarka. Už subrangovų, jeigu jie Pirkime nustatytais pagrindais yra pasitelkiami, atliktus Darbus, jų kokybę ir/ar padarytą žalą atsako Rangovas.
   2. Jei Rangovas pageidauja pasitelkti subrangovus po Sutarties pasirašymo, jis teikia rašytinį prašymą Užsakovui, nurodydamas pasitelkiamus subrangovus, pagrindžia subrangovų pasitelkimo poreikį, jų pašalinimo pagrindų nebuvimą (jei taikoma), taip pat pateikia dokumentus pagrindžiančius subrangovų atitiktį keliamiems kvalifikaciniams reikalavimams (jei taikoma). Užsakovas prašymą tenkina arba pateikia argumentuotą atsisakymą prašymą tenkinti per 3 (tris) darbo dienas nuo prašymo pateikimo.
   3. Subrangovų keitimo tvarka: subrangovai gali būti keičiami Rangovo prašymu subrangovui bankrutavus, atsisakius vykdyti sutartinius įsipareigojimus ar dėl kitų svarbių priežasčių. Subrangovai, kurių pajėgumais Rangovas remiasi dėl jų atitikimo nustatytiems kvalifikacijos reikalavimams (jei taikoma), gali būti keičiami kitais tik tuo atveju, jei nauji subrangovai atitinka ne mažesnius kvalifikacijos reikalavimus nei buvo taikomi ankstesniems. Rangovas prašymą dėl Sutartyje nurodyto subrangovo keitimo kitu subrangovu Užsakovui pateikia raštu, nurodydamas keitimo priežastis. Kartu su prašymu Rangovas turi pateikti ir subrangovo raštą, kuriame subrangovas nurodo priežastį dėl kurios atsisako/nebegali vykdyti savo sutartinių įsipareigojimų. Kartu su informacija apie naujus subrangovus pateikiami ir subrangovų pašalinimo pagrindų nebuvimą patvirtinantys dokumentai. Subrangovo pakeitimas kitu subrangovu įforminamas pasirašant papildomą Šalių susitarimą prie Sutarties.
   4. Užsakovas numato tiesioginio atsiskaitymo su subrangovu galimybę, išskyrus atvejus kai subranga negalima dėl pirkimo sutarties pobūdžio. Užsakovas per 3 (tris) darbo dienas nuo informacijos apie pasitelkiamą subrangovą gavimo dienos informuoja subrangovą apie tiesioginio atsiskaitymo galimybę. Subrangovas, norėdamas pasinaudoti šia galimybe turi raštu informuoti Užsakovą (kartu pateikdamas subrangos sutarties nuorašą) ir Rangovą. Tais atvejais, kai subrangovas išreiškia norą pasinaudoti tiesioginio atsiskaitymo galimybe, prie šios Sutarties sudaromas trišalis susitarimas tarp Užsakovo, Rangovo ir subrangovo, kuriame nustatoma tiesioginio atsiskaitymo su subrangovu tvarka atsižvelgiant į pirkimo dokumentuose ir subrangos sutartyje nustatytus reikalavimus ir kitas sąlygas, apimant bet neapsiribojant teise Rangovui prieštarauti nepagrįstiems mokėjimams.
7. **Kitos sąlygos** 
   1. Sutartis įsigalioja Šalims ją pasirašius ir galioja iki visiško įsipareigojimų įvykdymo.
   2. Sutartis gali būti keičiama tik raštišku Šalių susitarimu, vadovaujantis Lietuvos Respublikos viešųjų pirkimų įstatymo 89 straipsnio nuostatomis. Visi šios Sutarties pakeitimai tampa neatskiriama Sutarties dalimi.
   3. Bet kokie nesutarimai ar ginčai, kylantys tarp Šalių dėl šios Sutarties, sprendžiami draugiškomis abiejų Sutarties Šalių pastangomis (derybų būdu). Šalims nepavykus susitarti per 10 (dešimt) darbo dienų, bet kokie ginčai, nesutarimai ar reikalavimai, kylantys iš šios Sutarties ar susiję su ja, sprendžiami Lietuvos Respublikos įstatymų nustatyta tvarka.
   4. Vykdydamos šią Sutartį, Šalys vadovaujasi įstatymais, normatyviniais aktais ir šia Sutartimi.
   5. Sutarčiai taikoma ir ji aiškinama pagal Lietuvos Respublikos teisę.
   6. Šalys neatsako, jei Sutartis neįvykdyta dėl priežasčių, nepriklausančių nuo Šalių, pasirašiusių šią Sutartį (Force Majeure sąlygos taikomos vadovaujantis Lietuvos Respublikos Vyriausybės 1996 m. liepos 15 d. nutarimu Nr. 840 patvirtintomis „Atleidimo nuo atsakomybės dėl nenugalimos jėgos (Force majeure) aplinkybėmis“, taisyklėmis).
   7. Šalys susitaria, kad Sutartis gali būti pasirašoma kvalifikuotu elektroniniu parašu arba apsikeičiant pasirašytomis skenuotomis Sutarties kopijomis PDF formatu. Sutarties pasirašymo diena yra laikoma diena, kurią Sutartį pasirašė abi Sutarties Šalys. Tuo atveju, jeigu Šalys Sutartį pasirašė skirtingomis dienomis, Sutarties pasirašymo diena yra laikoma ta diena, kurią Sutartį pasirašė paskutinė iš Šalių. Jeigu Sutarties pasirašymo datą nurodė tik viena iš Šalių, laikoma, kad abi Šalys pasirašė tą pačią dieną.
   8. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
   9. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį.
   10. Sutarties vykdymo metu Rangovo gauta informacija ir dokumentai yra konfidencialūs. Be išankstinio raštiško Užsakovo leidimo Rangovas neskelbia ir neatskleidžia jokių Sutarties nuostatų, išskyrus atvejus, kai tai būtina vykdant Sutartį arba tai nustato galiojantys teisės aktai.
   11. Visi šios Sutarties vykdymo metu Šalių gauti asmens duomenys bus tvarkomi tik šioje sutartyje numatytu tikslu ir tiek, kiek būtina tinkamai įgyvendinti Sutartį, laikantis 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos ir kitų teisės aktų, reglamentuojančių asmens duomenų tvarkymą.
   12. Pirkimo dokumentai (Pirkimo sąlygos, atsakymai į paklausimus, laimėtojo pasiūlymas ir kt.) yra neatskiriama Sutarties dalis
8. **Už Sutarties vykdymą atsakingi asmenys**
   1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal Sutartį, bus laikomi galiojančiais ir įteiktais tinkamai, jeigu yra išsiųsti registruotu paštu ar elektroniniu paštu žemiau nurodytais adresais:

|  |  |  |
| --- | --- | --- |
|  | **Užsakovo atstovas** | **Rangovo atstovas** |
| Vardas, pavardė |  |  |
| Adresas |  |  |
| Telefonas |  |  |
| El. paštas |  |  |

* 1. Jei pasikeičia Šalies adresas ir (ar) kiti duomenys, tokia Šalis turi informuoti kitą Šalį pranešdama ne vėliau, kaip prieš 5 (penkias) darbo dienas.
  2. Atliktų Darbų aktus ir kitus su Sutarties vykdymu susijusius dokumentus iš Užsakovo pusės turi teisę pasirašyti Sutarties 10.1. punkte nurodytas Užsakovo atstovas.
  3. Užsakovas gali pakeisti Sutarties 10.1. punkte nurodytą Užsakovo atstovą ir/arba paskirti kitą (-us) Užsakovo atstovą Sutartyje nurodytiems Užsakovo atstovui deleguotų funkcijų atlikimui apie tai iš anksto informuodamas Rangovą. Apie įgalioto asmens, atsakingo už Sutarties vykdymą, pasikeitimą Užsakovas informuoja Rangovą šiame punkte nurodytu el. paštu ir atskiras Sutarties pakeitimas dėl šios priežasties nėra atliekamas.

**11. Žalieji reikalavimai**

11.1. Siekiant prisidėti prie „žaliųjų pirkimų“, susijusių su aplinkosaugos problemų sprendimu – darančių kuo mažesnį neigiamą poveikį aplinkai, t. y. tvaraus išteklių naudojimo, mažesnio poveikio klimatui, skatinant ekologines inovacijas, pan., įgyvendinimo, Šalys susitaria ir Rangovas sutinka, kad šalia kitų Sutartyje nustatytų įsipareigojimų Rangovas įsipareigoja bendrauti su Užsakovu elektroninėmis priemonėmis (telefonu, elektroniniu paštu ar kt.), mažinti popieriaus sunaudojimą, atsisakyti nebūtino dokumentų kopijavimo ir spausdinimo. Su Sutarties vykdymu susiję dokumentai Užsakovui turi būti pateikti tik elektroniniu formatu (jeigu Sutartyje ir (ar) jos prieduose nenumatyta kitaip). Išimtiniais atvejais su Sutarties vykdymu susiję dokumentai, turi (gali) būti pateikiami popieriniu formatu, jeigu toks formatas privalomas pagal teisės aktus arba Užsakovas nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, patvirtintus Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl produktų, kurių viešiesiems pirkimams taikytini aplinkos apsaugos kriterijai, sąrašų, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“.

1. **Sutarties priedai** 
   1. Techninė specifikacija su priedais;
   2. Darbų priėmimo-perdavimo akto forma.

**Sutarties Šalių adresai ir rekvizitai:**

|  |  |
| --- | --- |
| **Rangovas**: **UAB „Įkrautas”** | **Užsakovas: Vilniaus universitetas** |
| įmonės kodas 305604922,  PVM mokėtojo kodas LT100013332910,  adresas Ozo g. 3-5, LT-08200 Vilnius  A/s LT687044090100753403  AB „SEB bankas“  Banko kodas 70440  Direktorius Paulius Gūžys | įmonės kodas 211950810,  PVM mokėtojo kodas LT119508113,  adresas Universiteto g. 3, Vilnius, LT-01331,  A/s LT537300010002460768  AB „Swedbank“  Banko kodas 73000  Kancleris Raimundas Balčiūnaitis |

*Sutarties priedas Nr. 2*

**DArbų PRIĖMIMO – PERDAVIMO AKTAS**

Vilnius, 2025 - -

[***Pavadinimas***], kurios adresas yra [***adresas***], laiku ([***atliko/neatliko***] darbus, kurių charakteristikos nurodytos [data] Sutarties Nr. [numeris] priede Nr. 1, o Vilniaus universitetas, registruotas adresu Universiteto g. 3, LT-01513 Vilnius, atstovaujamas **[*Pareigos,* *Vardas, Pavardė*]**, veikiančio pagal [*atstovavimo pagrindas*], darbus [***priėmė/nepriėmė***].

|  |  |
| --- | --- |
| **Rangovas: [pavadinimas]** | **Užsakovas: Vilniaus universitetas** |
| Įmonės kodas: xxxxxxxxx  PVM mokėtojo kodas: xxxxx  Adresas: xxxxxxxxx  A/s: xxxxxxxxx  Bankas: xxxxxxxxxxxxxxx  Banko kodas: xxxxxxxxx    [Vardas, Pavardė]    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas) | Įmonės kodas 211950810  PVM mokėtojo kodas LT119508113  Adresas Universiteto g. 3, 01331 Vilnius  A/s LT537300010002460768  Bankas AB „Swedbank“  Banko kodas 73000  [Vardas, Pavardė]  \_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas) |